CELEX: 62018CN0115
Language: bg
Date: 2018-02-12 00:00:00
Title: Дело C-115/18: Преюдициално запитване от Tribunal correctionnel de Saint-Brieuc — Chambre détachée de Guingamp (Франция), постъпило на 12 февруари 2018 г. — Procureur de la République/Tugdual Carluer и др.

30.4.2018   
            
            
               BG
            
            
               Официален вестник на Европейския съюз
            
            
               C 152/17
            
         Преюдициално запитване от Tribunal correctionnel de Saint-Brieuc — Chambre détachée de Guingamp (Франция), постъпило на 12 февруари 2018 г. — Procureur de la République/Tugdual Carluer и др.
   (Дело C-115/18)
   (2018/C 152/21)
   Език на производството: френски
   
      Запитваща юрисдикция
   
   Tribunal correctionnel de Saint-Brieuc — Chambre détachée de Guingamp
   
      Страни в главното производство
   
   
      Обвинител: Procureur de la République
   
      Подсъдими: Tugdual Carluer, Yann Latouche, Dominique Legeard, Thierry Leleu, Dimitri Pinschof, Brigitte Plunian, Rozenn Marechal
   
      Преюдициални въпроси
   
   
               1)
            
            
               Съвместим ли е с принципа на предпазните мерки европейският регламент [(ЕО) № 1107/2009] (1), при положение че не предвижда точно определение на това какво представлява активно вещество, оставяйки на заявителя възможността да избере какво да посочи като активно вещество в своя продукт и като му предоставя възможността да насочи цялото досие по заявката си само към едно вещество, макар пуснатият от него на пазара краен продукт да съдържа няколко вещества?
            
         
               2)
            
            
               Гарантирано ли е спазването на принципите на предпазните мерки и на безпристрастност при издаването на разрешение за пускане на пазара, когато изпитванията, анализите и оценките, необходими за разглеждане на досието, са извършени само от заявителите, които могат да бъдат пристрастни при представянето му, без да се извършва никакъв независим насрещен анализ?
            
         
               3)
            
            
               Гарантирано ли е спазването на принципите на предпазните мерки и на безпристрастност при издаването на разрешение за пускане на пазара, без да бъдат публикувани докладите относно заявленията за разрешение под предлог опазване на промишлената тайна?
            
         
               4)
            
            
               Съвместим ли е с принципа на предпазните мерки европейският регламент [(ЕО) №o1107/2009], при положение че не отчита разнообразието от активни вещества и тяхната съвместна употреба, по-специално след като в него не се предвижда никакъв конкретен и пълен анализ на европейско равнище на кумулирането на активни вещества в рамките на един и същ продукт?
            
         
               5)
            
            
               Съвместим ли е с принципа на предпазните мерки европейският регламент [(ЕО) № 1107/2009 от 21 октомври 2009 г.], при положение че в глави 3 и 4 той освобождава от извършване на анализи за токсичност (генотоксичност, преглед на канцерогенността, преглед на нарушенията на функциите на ендокринната система, …) пестицидните продукти в техните търговски формулации, в които са пуснати на пазара и влияят на изложените на въздействието им потребители и околната среда, като налага извършването само на общи изпитвания, които винаги се осъществяват от заявителя?
            
         
      (1)  Регламент (ЕО) № 1107/2009 на Европейския парламент и на Съвета от 21 октомври 2009 година относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, стр. 1).